Kloonisotien lopun ei pitäisi yllättää | Tähtien jatkosota
Posted on 13/03/2013 by Aki Jörgensen	Maanantaina tiedotettiin, että Star Wars: The Clone Wars -animaatio päättyy meneillään olevaan viidenteen kauteensa (Hollywood Reporterin uutinen). Tai no, tarkkaan ottaen Lucasfilm ilmoitti ”ajavansa sarjaa alas” (to wind down, joku voisi kääntää vähän toisinkin) ja täsmensi ”bonus-jaksoja” olevan vielä tulossa, mutta sarjan päättymisestähän täytyy olla kyse. Ehkäpä tv-elokuva tai pari vielä, ja sitten loppu?
This entry was posted in bisnes, uutiset and tagged disney, elokuvateollisuus, expanded universe, filoni, lucasfilm, prequel-trilogia, tv by Aki Jörgensen. Bookmark the permalink.	5 thoughts on “Kloonisotien lopun ei pitäisi yllättää”	Lasse on 14/03/2013 13:57 said:
Voisiko se olla? Voisiko se olla? Merkki siitä, että koko Expanded Universe heivataan roskiin nimittäin. Uusi sarja aloittaisi jo sitten ”yhtenäisen” monimediauniversumin puolella.
Kun Tartakovskin piirrostyyliin tottuu, niin miehen lyhärit elokuvan mittaiseksi kerättynä (Adigitalman Episode II.5 Clone Wars) ovat oikein ilkeästi sanottuna parempi elokuva kuin Lucasin leikkaus Kloonien hyökkäyksestä. Irvokkaintahan on, että Kloonisodista nähtiin loppujen lopuksi elokuvissa vain niiden ensimmäinen ja viimeinen taistelu. Joskus muinoin Pilvariin horisinkin tämän oman näkemykseni, jossa I & II käyttökelpoiset ideat olisi tiivistetty yhdeksi elokuvaksi ja varsinainen II episodi olisi sitten ollut kokonaan Kloonien sotaa.
Puolituntisten piirrettyjen pilotti-DVD on edelleen koskemattomana muoveissaan. Altistuin kerran yhdelle jaksolle odotellessani Top Gearin alkua, mikä vain vahvisti päätöstä olla pilaamatta niitä vähiäkin hyviä prequel-muistoja.
Reply ↓	Aki Jörgensen on 14/03/2013 14:11 said:
Etenkin epis3:n jälkeen katsottuna Phantom Menace on pikemminkin episodi nolla kuin ykkönen. Totisesti olisi ollut parempi, jos ykkösen ja kakkosen aihiot olisi yhdistetty ja väliin olisi mahtunut kunnon avaruudellinen sotaleffa. Ennen kolmososaa ajattelin virheen tapahtuneen vasta siinä vaiheessa, ja ihmettelin suuresti Lucasin päätöstä jättää kloonisodat ”kuin yllättäen” expanded universen puolelle. Mutta jälkikäteen ajatellen kolmosen sodan loppumainingit toimivat ihan hyvin, ja ongelma on pikemminkin siinä, ettemme näe aiempia tapahtumia.
Filonin sarja on sentään onneksi tasokkaampi kuin se pilottileffa, mutta ainakin kahdella ensimmäisellä kaudellaan täydellisen yhdentekevä. Lisäksi tasonvaihtelu on suurta: voi tulla pari ihan kelpoa jaksoa pienellä jatkuvuudellakin varustettuna, sitten taas vaikkapa Jar-Jarin tai droidien omia yksittäisepisodeja. Ilmeisesti myöhemmät kaudet ovat sitten parempia, mutta onko reilua vaatia, että jaksaisimme sinne asti?
Reply ↓	Päivitysilmoitus: Uusi Lucasfilm aloittaa kapinoimalla | Tähtien jatkosota